《次韵李景安提学同过伯几》
元代·方回

宦学因之当卜居，定能骑舫遍林湖。
遗编早已探千古，绪论何难夺万夫，
近日人才愁閴寂。此君风味极芳腴，
香山老子閒无事，张丈殷兄或许呼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。